《禹庙一首》
宋代·刘一止

苗山风驭日翩翩，人道桐棺葬此巅。今事独闻鸦种麦，故村不此鸟耘田。

远忧边塞清无日，更望仓箱屡有年。收揽封疆归禹贡，忍看兵气污山川。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。